Агенцијата за заштита на правото на слободен пристап до информациите од јавенкарактер, врз основаначлен 109 став 1 и 2 од Законот за општата управна постапка („Службен весник на РепубликаМакедонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од М.С., поднесена против Општина Прилеп, на 05.09.2025 година го донесе следното

**Р Е Ш Е Н И Е**

Жалбата од М.С., поднесена против Општина Прилеп, заведена во архивата на Агенцијата за заштита на правото на слободен пристап до информациите од јавен карактер под бр.08-465 на 01.09.2025 година **СЕ ОТФРЛА како недопуштена**.

**О Б Р А З Л О Ж Е Н И Е**

## М.С., како што е наведено во Жалбата, на 11.08.2025 година поднел Барање за пристап до информации од јавен карактер до Општина Прилеп, со кое побарал по е-маил да му се достави електронски запис од следната информација:

„...целокупната документација и сите списи кои се содржани во предметот оформен по Приговор на Решение за утврдување на правен статус на бесправен објект, заведен под ваш број 09-7533/8 од 24.03.2017 година, поднесен од страна на Е.М. преку нејзиниот полномошник, адвокат Д.А.. Бараната документација треба да ги вклучува, но не и да се ограничува на:

1.Сите службени белешки, записници, мислења, налози и други акти изготвени од службените лица во Општина Прилеп во врска со наведениот предмет;

2.Целокупната интерна и екстерна комуникација поврзана со поднесениот;

3.Конечни решенија или заклучоци донесени во постапката, доколку постојат, и доколку не постојат образложение зошто не е постапено земајќи во предвид дека се изминати повеќе од две години а рокот за постапување е 60 дена....Предметот пред Општина Прилеп се користи како „претходно прашање“ за прекин и одолговлекување на друга управна постапка за приватизација заведен под предмет бр.26-4416/1 која се води пред Управата за имотно-правни работи уште од 15.12.2014 година...“.

Постапувајќи по ова Барање, Имателот на информации на 29.08.2025 година до Барателот на информации доставил Известување бр.34-48/9 од 29.08.2025 година, со кој Службеното лице за посредување со информациите од јавен карактер на Општина Прилеп го известува Барателот на информациите дека се обратило до Секторот за урбанизам комунални работи и заштита на животната средина, како и до Комисијата за постапување со предмети по барања за утврдување на правен статус на бесправно изградени објекти, но дека не добило одговори кои би ги испратило до Барателот на информации. Во прилог му ги доставило дописите бр.34-48/2 од 12.08.2025, бр.34-48/3 од 12.08.2025 година, бр.34-48/4 од 21.08.2025 година, бр.34-48/5 од 21.08.2025 година, бр.34-48/6 од 26.08.2025 година и бр.34-48/7 од 26.08.2025 година, со кои Службеното лице за посредување со информациите од јавен карактер на Општина Прилеп се обратило до Секторот за урбанизам комунални работи и заштита на животната средина, како и до Комисијата за постапување со предмети по барања за утврдување на правен статус на бесправно изградени објекти.

Незадоволен од Известувањето добиено од Имателот на информации, Барателот на информациите поднел Жалба до Агенцијата, заведена под бр.08-465 на 01.09.2025 година.

Агенцијата со електронски допис бр.08-465 од 01.09.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации на 05.09.2025 година до Агенцијата достави Одговор на жалба бр.34-48/13 од 04.09.2025 година, заведен во Агенцијата под бр.08-465. Во Одговорот на жалба е пренесено претходно наведеното постапување на Службеното лице за посредување со информациите од јавен карактер на Општина Прилеп.

Постапувајќи по наведената Жалба, Агенцијата за заштита на правото на слободен пристап до информациите од јавен карактер истата **ја отфрли како недопуштена**, поради следното:

Агенцијата за заштита на правото на слободен пристап до информациите од јавен карактер, утврди дека Барањето на Барателот, поднесено до Општина Прилеп на 11.08.2025 година, не претставува барање за пристап до информации од јавен карактер, туку е барање од личен интерес, односно барање од надлежност на Општина Прилеп, која била должна да постапи согласно своите надлежности.

Од списите во предметот, Агенцијата утврди дека во конкретниот случај Барателот на информации, неосновано повикувајќи се на Законот за слободен пристап до информации од јавен карактер и занемерувајќи го јавниот интерес регулиран во чл.3 ст.1 алинеја 7 од истиот Закон, поднел барање за пристап до информации кои имаат личен карактер, а со кое Барање бара информација за „целокупната документација и сите списи кои се содржани во предметот оформен по Приговор на Решение за утврдување на правен статус на бесправен објект... Предметот пред Општина Прилеп се користи како „претходно прашање“ за прекин и одолговлекување на друга управна постапка за приватизација заведен под предмет бр.26-4416/1 која се води пред Управата за имотно-правни работи уште од 15.12.2014 година...“.

Согласно член 26 од Законот за слободен пристап до информации од јавен карактер „Право на правна заштита во согласност со овој закон има барателот кој поднел барање за пристап до информација согласно членот 12 став (1) од овој закон“. Во конкретниот случај Барателот се обидел да добие информација од Имателот на информации, неосновано повикувајќи се на Законот за слободен пристап до информации од јавен карактер.

Агенцијата за заштита на правото на слободен пристап до информациите од јавен карактер на Барателот, сега Жалителот му укажува дека целта на Законот за слободен пристап до информации од јавен карактер и на Упатството за спроведување на Законот за слободен пристап до информации од јавен карактер е на физичките и правните лица да им се овозможи да го остварат правото на слободен пристап до информации од јавен карактер и обезбедат јавност и отвореност во работењето на органите, а не негова законски неоснована и несоодветна примена.

Законската дефиниција на “јавниот интерес“ значи дека остварувањето на јавниот интерес подразбира остварување на интересот на пошироката заедница како целина, којшто има првенство пред индивидуалните потреби и права на поединците.

Согласно погоренаведеното, Агенцијата му укажува на Барателот, сега Жалителот, дека своите права и приватни (лични) интереси може и треба да ги остварува пред се согласно материјалните закони кои ја регулираат соодветната материја во постапките во кои тој се јавува како странка и правната заштита може да ја бара огласно тие закони, а не согласно Законот за слободен пристап до информации од јавен карактер.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Заменик директор/Zëvendës drejtor,**

**Blerim Iseni**